Diari Oficial de la Generalitat Valenciana


Sumari del DOGV 8726, del 27-01-2020 (2020/612)

RESOLUCIÓ de 21 de gener de 2020 del conseller d'Economia Sostenible, Sectors Productius, Comerç i Treball i president de l'INVASSAT, de delegació de determinades competències en distints òrgans de l'Administració de la Generalitat i de l'INVASSAT.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8726

Data del DOGV
:   27-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/612


Data del document
:   21-01-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 21 de gener de 2020 del conseller d'Economia Sostenible, Sectors Productius, Comerç i Treball i president de l'INVASSAT, de delegació de determinades competències en distints òrgans de l'Administració de la Generalitat i de l'INVASSAT. [2020/612]  
La creació de l'Institut Valencià de Seguretat i Salut en el Treball (d'ara en avant, INVASSAT) es va efectuar per Llei 2/2004, de 28 de maig, com a organisme autònom de caràcter administratiu, adscrit a la conselleria competent en matèria de treball i amb personalitat jurídica pròpia, autonomia funcional i de gestió i plena capacitat d'obrar per al compliment dels seus fins.  
Per l'article 18 de l'esmentat text legal el règim pressupostari de l'INVASSAT serà l'establit en la Llei d'Hisenda Pública de la Generalitat i les seues disposicions de desplegament, amb les especialitats que reculla per als organismes autònoms de caràcter administratiu.  
  
L'article 8.k de la Llei 2/2004 atribueix al President de l'INVASSAT, càrrec que ostentarà el conseller competent en matèria de treball, totes aquelles altres facultats que li atribuïsquen les lleis, els reglaments, el Consell de la Generalitat o el president de la Generalitat.  
D'acord amb això, l'article 152 de la Llei 1/2015, de 6 de febrer, d'hisenda pública, del sector públic instrumental i de subvencions determina que els organismes públics, com ara l'INVASSAT, tenen tresoreria pròpia. Així mateix, l'article 60 de l'esmentat text legal atribueix la competència per a l'ordenació de pagaments en el cas de les entitats que conformen el sector públic administratiu a la persona que exercisca la presidència de l'entitat.  
Així doncs, a fi d'aconseguir una major economia i agilitat en la tramitació, es considera oportú, d'acord amb el principi d'eficàcia, que regix l'actuació de les administracions públiques, delegar determinades atribucions en els termes exposats.  
Per tot això, fent ús de les atribucions conferides en l'article 63 de la Llei 5/1983, del Consell, i d'acord amb el que preceptua l'article 9 de la Llei 40/2015, d'1 de desembre, de règim jurídic del sector públic, resolc:  
  
Primer  
Delegar indistintament en la persona titular de la Direcció de l'INVASSAT, en la persona titular de la Vicepresidència de l'INVASSAT i en la persona titular de la Subdirecció General de la Tresoreria de la Generalitat, l'ordenació general de pagaments i la realització material dels pagaments de l'INVASSAT, tant per operacions pressupostàries com extrapressupostàries.  
  
Segon  
Aquesta delegació d'atribucions pot ser revocada en qualsevol moment per l'òrgan delegatori, de conformitat amb el que estableix l'article 9 de la Llei 40/2015, d'1 d'octubre, de règim jurídic del sector públic.  
Les atribucions delegades en aquesta resolució poden ser avocades en els termes i amb els requisits que establix l'article 10 d'aquesta última norma.  
  
Tercer  
Quan es faça ús d'aquesta delegació, s'ha de fer constar expressament en la resolució o l'acte que s'adopte i es consideren dictats per l'òrgan delegatori.  
Les atribucions exercides per delegació no poden ser objecte de delegació en un altre òrgan.  
  
Quart  
Aquesta resolució produeix efectes des del dia de la seua publicació en el Diari Oficial de la Generalitat Valenciana.  
  
València, 21 de gener de 2020.- El conseller d'Economia Sostenible, Sectors Productius, Comerç i Treball i president de l'INVASSAT: Rafael Climent González.